อะไรอยู่ในตู้ ค้นบ้านหลังใหญ่ เจอก้อนแร่ปริศนาเพียบ
จนท.นำหมายศาลเขาตรวจค้นบ้านหลังใหญ่ใน อ.แม่ริม จ.เชียงใหม่ ใช้เป็นสำนักทรงเจ้าและปฏบัติธรรม พบก้อนแร่สีน้ำเงินมีผสมทองแดงอยู่ในตู้คอนเทนเนอร์ 7 ตู้ หลังมีผู้แจ้งเบาะแสและสงสัยว่าอาจเกี่ยวข้องกับคดีฉ้อโกงเครดิตยูเนียนคลองจั่น,เมื่อเวลา 11.00 น. วันที่ 12 พ.ค. 58 ร.อ.กลวิตร บุนนาค พนักงานสอบสวนคดีพิเศษชำนาญการพิเศษ พร้อมด้วย พ.ต.ท.สมพร ชื่นโกมล ผอ.ศปพ.ภ.5 ร่วมกับ พ.ต.ท.อานนท์ อุนทริจันทร์ ผอ.ศูนย์ปฏิบัติการคดีพิเศษ ชำนาญการด้านแร่ และนายธีระชัย สิงดิพร นักวิชาการทรัพยากรธรณีชำนาญการ สนง.อุตสาหกรรมจังหวัดเชียงใหม่ นำหมายศาลจังหวัดเชียงใหม่เลขที่ ค 171/2528 ลงวันที่ 11 พ.ค. 2558 เข้าทำการตรวจค้นบ้านนางประทุมพร บุตรศรี เลขที่ 55 ม.11 ต.สันโป่ง อ.แม่ริม จ.เชียงใหม่ หลังจากมีผู้แจ้งเบาะแสว่า มีการนำแร่ต้องห้ามเข้ามาเก็บไว้ในบ้านหลังดังกล่าวจำนวนมาก และอาจมีส่วนเชื่อมโยงกับเครือข่ายฉ้อโกงสหกรณ์เครดิตยูเนียนคลองจั่น จำกัดด้วย,ขณะทำการตรวจค้น ไม่พบนางประทุมพร เจ้าของบ้าน ภายในบ้านมีเพียงนายศิวะพล อาชญวรบุตร อายุ 45 ปี ซึ่งเป็นผู้ดูแล นำเจ้าหน้าที่ตรวจสอบทั่วพื้น เนื้อที่ 10 ไร่ มีการตกแต่งหน้าบ้านด้วยพระพุทธรูปขนาดใหญ่ บริเวณบ้านปลูกต้นไม้ใหญ่จำนวนมาก ซึ่งทราบว่าใช้เป็นสถานที่ปฏิบัติธรรม และเป็นสำนักทรงเจ้าของนางประทุมพร,จากการตรวจสอบบริเวณลานหน้าบ้าน ที่มีพื้นที่โล่งประมาณ 7 ไร่ พบตู้คอนเทนเนอร์จำนวน 7 ตู้ จากนั้นได้ทำการเปิดตรวจสอบทั้ง 7 ตู้ พบแร่สีน้ำเงิน ซึ่งมีส่วนผสมของทองแดง เบื้องต้นได้อายัดไว้เพื่อดำเนินการตามกฎหมายต่อไป,พ.ต.ท.สมพร ชื่นโกมล ผอ.ศปพ.ภ.5 เผยว่า การตรวจสอบครั้งนี้ เพื่อพิสูจน์ทราบตามที่มีผู้แจ้งว่า แร่ดังกล่าวได้มาโดยผิดกฎหมาย แต่เบื้องต้นผู้ครอบครอง อ้างว่ามีผู้นำมาบริจาคให้ จึงขออายัดไว้เพื่อให้นำหลักฐานมาแสดง ซึ่งทางเจ้าหน้าที่พร้อมที่จะให้ความเป็นธรรมกับทุกฝ่าย,ทางด้าน พ.ต.ท.อานนท์ อุนทริจันทร์ ผอ.ศูนย์ปฏิบัติการคดีพิเศษ ชำนาญการด้านแร่ กล่าวว่า แร่สีน้ำเงินดังกล่าวมีเนื้อแร่ทองแดงผสมอยู่กว่าครึ่งหนึ่งของแร่แต่ละก้อน โดยแร่ 1 ตู้คอนเทนเนอร์พบมีปริมาณ 16 ลูกบาศก์เมตร รวมแร่ทั้งหมดประมาณ 112 ลูกบาศก์เมตร ซึ่งหากคิดเป็นแร่ทองแดงครึ่งหนึ่งก็ประมาณ 56 ลูกบาศก์เมตร ส่วนใหญ่ใช้ทำเครื่องประดับ เบื้องต้นทราบว่ามีการนำเข้ามาจากประเทศจีน ดังนั้น จึงต้องมีการตรวจสอบเส้นทางของแร่ว่าเข้ามาช่องทางใด และนำเข้ามาอย่างถูกกฎหมายหรือไม่ ซึ่งจะตรวจสอบเนื้อแร่อย่างละเอียดอีกครั้งหนึ่งด้วย.
จนท.นำหมายศาลเข้าตรวจค้นบ้านหลังใหญ่ใน อ.แม่ริม เชียงใหม่ ใช้เป็นสำนักทรงเจ้าและปฏบัติธรรม พบก้อนแร่สีน้ำเงินมีผสมทองแดงอยู่ในตู้คอนเทนเนอร์ 7ตู้ หลังมีผู้แจ้งเบาะแสและสงสัยว่าอาจเกี่ยวข้องกับคดีฉ้อโกงเครดิตยูเนียนคลองจั่น
ค้นบ้าน,แร่,แร่สีน้ำเงิน,แร่อะไร,แร่ปริศนา,ร่างทรง,แม่ริม,เชียงใหม่,ข่าว,ไทยรัฐออนไลน์,ข่าวสังคม,ข่าวูมิภาค